CELEX: 32014R1040
Language: hr
Date: 2014-07-25 00:00:00
Title: Delegirana uredba Komisije (EU) br. 1040/2014 оd 25. srpnja 2014. o izmjeni Direktive Vijeća 2001/112/EZ o voćnim sokovima i određenim sličnim proizvodima namijenjenim prehrani ljudi radi prilagodbe njezina Priloga I. tehničkom napretku

2.10.2014   
            
            
               HR
            
            
               Službeni list Europske unije
            
            
               L 288/1
            
         DELEGIRANA UREDBA KOMISIJE (EU) br. 1040/2014
   оd 25. srpnja 2014.
   o izmjeni Direktive Vijeća 2001/112/EZ o voćnim sokovima i određenim sličnim proizvodima namijenjenim prehrani ljudi radi prilagodbe njezina Priloga I. tehničkom napretku
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2001/112/EZ od 20. prosinca 2001. o voćnim sokovima i određenim sličnim proizvodima namijenjenim prehrani ljudi (1), a pogotovo njezin članak 7.,
   budući da:
   
               (1)
            
            
               Direktivom 2001/112/EZ Komisiju se ovlašćuje za donošenje delegiranih akata kojima se izmjenjuju prilozi toj Direktivi, s izuzetkom dijela I. Priloga I. i Priloga II., kako bi ih se prilagodilo razvoju relevantnih međunarodnih normi i kako bi se uzeo u obzir tehnički napredak.
            
         
               (2)
            
            
               Prilog I. Direktivi 2001/112/EZ odnosi se na nazive, definicije i karakteristike proizvoda. Točkom 3. dijela II. tog Priloga reguliraju se odobreni postupci i tvari. Zbog tehničkog razvoja sada su dostupne nove tvari za bistrenje sokova. Te su tvari biljni proteini koji se dobivaju od pšenice, graška ili krumpira i koji mogu biti alternativa trenutačno odobrenoj tvari želatini koja se dobiva od životinjskih proizvoda.
            
         
               (3)
            
            
               Kako bi se uzeo u obzir taj tehnički napredak, potrebno je točku 3. dijela II. Priloga I. Direktivi 2001/112/EZ izmijeniti tako da se u nju dodaju te nove tvari,
            
         DONIJELA JE OVU UREDBU:
   Članak 1.
   U točku 3. dijela II. Priloga I. Direktivi 2001/112/EZ dodaje se sljedeća alineja:
   
               „—
            
            
               Biljni proteini za bistrenje od pšenice, graška ili krumpira”
            
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 10, 12.1.2002., str. 58.